Eric Singer

Eric Singer (født Eric Doyle Mensinger; 1958) er en amerikansk trommeslager og låtskriver, mest kjent som nåværende trommeslager for Kiss og som tidligere trommeslager for Black Sabbath. Singer er også en ofte benyttet studiomusiker. 

 Karriere 
 Black Sabbath 
Han startet sin profesjonelle karriere som trommeslager da han i 1984 turnerte med Lita Ford. Veien var kort fra Ford til hennes mann, Tony Iommi, som ville at Singer skulle spille på hans soloalbum. Dette prosjektet ble etter hvert til Black Sabbath-albumet Seventh Star. Singer spilte også på det neste albumet til Black Sabbath, The Eternal Idol i 1987. 

Han spilte med blant andre Gary Moore og Alice Cooper, men tok over som trommeslager i Kiss da Eric Carr døde av kreft i 1991. Han ble enstemmig valgt som erstatter etter at han hadde vært trommeslager på Paul Stanleys soloturné i 1989. 

 Kiss 
I 1996 ble Kiss' opprinnelige medlemmer gjenforent og Eric Singer måtte dermed forlate bandet til fordel for Peter Criss. Han startet da sitt eget band, Eric Singer Project, samtidig som han var aktiv både som studiomusiker og som turnémusiker for andre artister. 

Da Criss forlot Kiss igjen i 2001 ble Singer spurt om han ville komme tilbake, noe han takket ja til. Han spiller nå igjen i Kiss, og benytter The Catman-kostymet under konserter.

Han turnerte også med Queen-gitarist Brian May på Another World-turnéen i 1998. Han erstattet da Cozy Powell som døde i en bilulykke 5. april 1998.

 Referanser 

 Eksterne lenker 





Kategori:Heavy metal-musikere
Kategori:Trommeslagere fra USA
Kategori:Låtskrivere fra USA
Kategori:Kiss-medlemmer
Kategori:Black Sabbath-medlemmer
Kategori:Personer fra Cleveland
Kategori:Alice Cooper